Saade sai võimalikuks teenistuse Shake the Nations partnerite toel.
Kuningriigi mandaadiks
on kuulutada evangeeliumit Jeesusest Kristusest.
Pääste
Nüüd on aeg
lõikuseks
päästeks
ja et Jumala au tuleks esile
kõikide rahvaste seas.
Vabadus
igale põlvkonnale
KÕIGI RAHVASTE IGATSUS
Piiblis öeldakse 1. Korintose 10,
et Jumal on ustav ega lase sind kiusata üle su võimekuse.
Kui paljud püüavad täna töötada eilse võidmisega?
Jumal tahab näidata enda au kõikidele maailma rahvastele.
Jumal otsib alistunud inimesi, kes võtavad vastu Tema kutse.
Tere tulemast saatesse "Kõigi rahvaste igatsus".
Olen evangelist Nathan Morris.
Usun, et Jumalal on täna sinu jaoks sõnum.
Täna on meil külas eriline pastor Jim Raley.
Usun, et ta sõnum õnnistab sind.
Alguses räägime usust.
Pärast saadet olen tagasi, et palvetada sinu ime eest.
Oleme peagi tagasi pärast seda.
Elu küsimused.
Vastused eluks.
Usukõnelused
Ühel hetkel kohtame oma usuteel kiusatusi.
Piiblis on kirjas 1. Korintose 10:13:
"Senini pole teid tabanud muu kui inimlik kiusatus."
Kiusatused on vahend,
mida hingevaenlane kasutab me alistamiseks.
Tahan rõhutada üht.
Kiusatus iseenesest ei ole patt.
Kiusatusele järgi andes langeme pattu.
Tahan näidata teile, et saame võita Jumala Sõna väega.
Piiblis öeldakse 2. Peetruse 1:3:
"Tema jumalik vägi on meile kinkinud kõik,
mis on vajalik eluks ja jumalakartuseks."
See on tõde, et Ta Vaimu läbi meis
võime võita kõik kiusatused, millega tahab kurat sind alistada.
Piiblis on kirjas 1. Korintose 10: "Jumal on ustav,
kes ei luba teid kiusata rohkem, kui te suudate taluda,
vaid koos kiusatusega valmistab ka väljapääsu.."
Tahan teile täna näidata, et saame võita Jumala Sõna väe läbi.
Kuidas võidad kiusatuse?
Piiblis öeldakse Jaakobuse 1:14,
et inimene kogeb kiusatust, kui teda tõmbab ta enda iha ja himu
ning kui himu juurdub, sünnitab see patu
ja patt, kui see on täielikult kasvanud, toob endaga surma.
Me ei või lasta oma kiusatustel saada me prioriteediks.
Peame võtma vangi iga mõtte, mis seisab vastu Jumala Sõnale.
Nii saamegi võitjateks.
Kuidas võita kiusatusi?
Piiblis on lugu,
kuidas Jeesus juhiti kõrbe, kus ta oli kuradi poolt kiusatud.
Ta koges kõikvõimalikke kiusatusi.
Kuidas Ta seda võitis?
Ta ütles: "Kirjutatud on."
Võidame iga kiusatuse meis oleva Jumala Sõna väega.
Ära kunagi võitle kiusatusega oma mõtete või emotsioonidega.
Sel viisil kaotad alati.
Psalm 119 on kirjas: "Ma panen su sõna tallele oma südamesse,
et ma ei teeks pattu sinu vastu."
Me võidame Jumala Sõna väega.
Teiseks on palve.
Jeesus ütles Ketsemani aias oma jüngritele:
"Valvake ja palvetage, et te ei satuks kiusatusse."
Kui muutume uniseks ja leigeks, oleme kiusatustele vastuvõtlikud.
Jeesus õpetas jüngritele, kuidas palvetada.
Nimetame seda meieisapalveks.
Selles seisab: "Ära saada meid kiusatusse vaid päästa meid kurjast."
Kui palvetame ja veedame aega Jumala ligiolus,
tugevneb me sisemine inimene.
Sel viisil me võidame.
Kolmandaks on meeleparandus.
Kõnelen täna neile, kes on ehk langenud
ja kes tunnevad, et on kiusatusele järgi andnud.
Piiblis on kirjas 1. Johannese 1:9:
"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Aeg on taas tõusta jalgele ja käia oma usus.
Pea meeles, et märkaksid kiusatust, vastanduksid sellele Jumala Sõnaga
ning veedaksid aega Jumala ligiolus ja palves.
Näeme järgmisel korral.
Külasta me kodulehte.
Kahekõne
Tervitan teid tänases saates.
Jumal liigub üle maailma.
Piiblis, Luuka 4 on kirjas,
et kui Jeesus seisis sünagoogis, ütles Ta: "Jumala Vaim on minu peal,
kuna Ta on mind võidnud kuulutama evangeeliumi vaestele."
Jumal tõstab üles põlvkonna ja võiab neid eesmärgiga.
Usun, et elame Püha Vaimu suurima välja valamise perioodis.
Tänases saates on minuga üks eriline külaline -
mu kallis sõber ja pastor Jim Raley,
kes juhib kristlikku keskust Calvary Ormond Beachil.
Neil on ülikoolilinnakuid üle USA.
Täna on ta siin, et meiega rääkida.
Tean, et Tal on hea sõnum.
Pastor Jim, mul on suur rõõm tervitada sind saatesse.
Põnev on olla siin ja näha, mida Jumal teeb su teenistuse kaudu.
Kiitus Jumalale.
Jumal tõstab praegu üles põlvkonda
ja näeme Jumala Vaimu liikumist nagu ei kunagi enne.
Inimesed kirjutavad meile: "Oleme näljased Jumala järgi
ning soovime näha Jumala Vaimu enda elus."
Tahan täna rääkida võidmisest, olla eraldatud Jumalale.
Kas räägiksid vaatajatele, mida Jumal pani su südamele?
Jumal kutsub põlvkonda ebatavalisse ja üleloomulikku.
Jumal andis mulle ilmutuse
ja kirjutan hetkel raamatut ebatavalisest võidmisest.
Ma ei ole oma elus näinud sellist aega,
kus inimesed on näljasemad üleloomuliku järgi,
eeskätt noored, teismelised ja noored täiskasvanud.
Olen 55aastane ja teeninud koguduses 21 aastat.
Me kogudus muutub üha nooremaks,
kuna see põlvkond januneb Jumala väe esiletulekut.
Jutlustasin hiljuti 13 000 noorele Püha Vaimu ristimise kohta.
5000 või enam neist sai Püha Vaimuga täidetud.
Jutlustasin 3200 inimesele Jumala võidmise kohta
ja auhiilgus täitis selle koha.
Lähinädalatel jutlustasin ka 10 000 noorele.
Põnev on näha põlvkonda, mis igatseb Jumala võidmist.
Mida tähendab olla võitud?
Vanas Testamendis tähendas see kaht.
Üheks oli Jumala märk, teiseks ta and.
Kui kedagi võiti Vana Testamendi ajal,
oli see Jumala avalik teadaanne, et valis selle isiku.
Taavet võiti kuue kortli võideõliga.
Kõigile oli näha, et Ta oli Jumala poolt valitud.
Teiseks näitab võidmine Jumala antud väge.
Teisisõnu, kui Jumal võiab teatud isiku,
annab Ta avalikult teada, et on määranud ta tegema midagi
ning et Ta on ka andnud selleks väe.
Meil on vaja, et tõusevad esile juhid, kellest on näha,
et Jumal on neid võidnud tegema, milleks Jumal on neid kutsunud.
Inimesed tõusevad üles võidmises.
Uurisin ennist palju Jumala Sõna, kuna tahtsin, et Jumal võiaks mu elu.
Tahan seda siiani, et oleksin võitud.
Jumal ütles Jeremijale: "Enne kui ma sind emaihus valmistasin,
tundsin ma sind."
Jumal eraldas ta.
Mida tähendab, et Jumal eraldab kedagi?
Kui sind on eraldatud,
oled kutsutud tegema Jumalale midagi olulist.
Ta eraldab sind, annab teada,
et oled eraldatud, kuid seejärel Ta võiab
ja annab kõik, et saaksid üleloomulikult selle töö tehtud.
Võidmine on väeline.
Taavet ütles Psalm 92:11: "..ma olen võitud värske õliga."
Mõtle sellele, et Taavetit võiti lapsepõlves kuue kortli õliga.
Ta pidi seisma, kui prohvet valas selle õli tema ja ta elu peale.
Läbi elu ütles Taavet,
et ta võiti lapsena, kuid see üks võidmine ei ole piisav.
Ta ütles, et iga kord tahab ta olla võitud värske õliga.
Kui paljud püüavad teha tänast tööd eilse võidmisega?
Tahan kinnitada vaatajatele, et Jumalal on värske võidmine.
Uurige Jumala Sõna ja leiad,
et Taavet võiti ühes peatükis ja järgmises läks ta lahingusse.
Juba järgmises peatükis astus ta võitlusesse Koljatiga.
Mõned korrutavad aina, et tahavad olla võitud.
Mille jaoks?
Kui saad võitud, ole valmis ka võitlema.
Võidmisele järgneb sõda.
Kui saad värskelt võitud,
oled võimeline käima kõiges, milleks Jumal on sind kutsunud.
Taavet oli eraldatud.
Temast sai midagi enamat kui ilma võidmiseta.
Jumal võidis selle noormehe
ja Ta võiab ka täna neid, kes on selle järgi näljased.
Need, kes vaatavad meid
ega tea ehk täpsemalt, mida see võidmine endast kujutab.
Kas võiksid sügavamalt rääkida, mida võidmine endast kujutab?
See on üks mu lemmikteema.
Taavet ütles, et ta võitakse värske õliga.
Üks sõna, millega kirjeldatakse võidmist on sõna "balal".
See tähendab segamist või segunemist.
Kui uurida üksikasjalikumalt, tähendab see segadus ja segi ajama.
Võidmise ehk segunemise puhul, kui Jumal võiab meid,
siis Ta segab meid oma üleloomuliku väe
ning me loomuliku oma üleloomulikkusega.
Ta üleloomulik vägi tuleb loomulikule inimesele.
Ta segab ja ühildab.
Jumala võimekus, meelevald
ja imesid tegev vägi tuleb loomuliku inimese peale.
Peale seda suudame teha, mida me enne ei suutnud.
Järsku on meil ligipääs, vägi ja autoriteet.
Jumal segab meid endaga.
Seeläbi oleme enamat, kui pelgalt me ise.
Kui Jumal võiab meid,
on see midagi üleloomulikku, mida ta paneb meie üle.
Võidmine tähendab segunemist, kuid ka segadust või segi ajama.
Mida see tähendab?
See tähendab, et kui keegi sai võitud, muutis see ta sõna otseses mõttes.
Piiblis räägitakse rõõmuõlist
ja kui preester läks vaheseina taha, oli ta üleni kaetud võideõliga.
Inimesed olid teistsugused pärast võidmist.
Enne võidmist näeb kurat meid ühel viisil,
kuid pärast võidmist näeb ta midagi hoopis teistsugust.
Ajame vaenlase segadusse.
Kui ta vaatab meile enne võidmist, peab ta sind kergeks sihtmärgiks,
keda saab ta maha lüüa, hävitada su abielu, pere,
tekitada sinus sõltuvusi, panna sind ahelatesse,
kuid pärast võidmist ajad vaenlase segadusse.
Lööd ta pahviks, kuna sa ei ole seesama inimene
vaid vaimumaailmas näed sa välja teistsugune.
Kuidas püsida selles võidmises?
Usun, et me põlvkond peab saama sellest ilmutuse.
Olen jutlustanud, kuidas Eliisa järgis Eelijat
Piiblis on lugu, kuidas nad läksid läbi Gilgali ehk lahknemise, eralduse.
Räägi sellele põlvkonnale,
kuidas püsida Jumalale eraldatud ja eemal selles maailma asjadest.
Tänapäeval ei räägita palju pühitsusest ega eraldumisest.
Ei räägita palju pühadusest
ega et kui Jumal võiab ja eraldab, toimub me elustiilis muutus.
Järsku me ei tee enam, mida tegime enne.
Kardan, et kuigi pastoritel
ja koguduse juhtkondadel võivad olla head kavatsused,
pelgavad nad rääkida patust ja probleemidest
just kartuse tõttu oma rahva ees.
Nad kardavad kaotada toetajaid ning neid, kes on koguduses.
Olen 55-aastane ja teinud seda 35 aastat,
seega ma ei karda kedagi, kes teeb koguduses pattu.
Olen valmis ütlema inimestele,
et pühitsuse ja eraldumise tõttu on me elul tugevam võidmine.
Seda seetõttu, et oleme eraldatud Jumala suurteks eesmärkideks.
Taavet ütles, et teda võitakse värske õliga.
Vajame seda pidevalt.
Olen teinud seda kaua aega
ega ole kunagi mõelnud, et nüüd on mul piisavalt.
Mõistan, et vajan oma elus järjepidevat võidmist.
Kui tahad olla järjepidevalt Jumala poolt kasutatud,
pead otsima võidmist igal päeval.
Kogudusetelgis oli eesõu, siseõu ning pühamast püham paik.
See pilt on väeline.
Rääkisime sellest.
Eesõuel tehti loomulikke asju.
Seal paistis päike, see oli väljaspool telki.
Kõik ohvrid ja preesterlikud kohustused tehti päikese käes.
See oli loomulik reaalsus
ehk sfäär, mida saad näha, puudutada, maitsta, tunda ja kuulda.
Enamik kogudusest elab selles.
Vahel siseneme teise sfääri, mis esindab edutamist.
Lõpus oli vaateleivad ja küünlajalg.
Preestril oli üks jalg välisõues, kuna tal oli vaja, et keegi
tooks talle leiba laua jaoks ja õli lambijala jaoks.
Tahan prohveteerida,
et järgmine koht, kuhu Jumal viib teatud isikud
ja järgmine asi, mida Ta toob nende elus esile..
Ükski inimene ei too seda ega pane seda juhtuma.
Ükski inimene ei too seda läbimurret.
Vahevaiba taga on sfäär,
kus on üleloomulikud imed, kus sa ei saa toimuvat selgitada.
Ei saa seletada, kuidas vähk kuivas ära,
kuidas pere sai taastatud, kuidas poeg tuli usule,
kuidas elus toimus pööre, kuidas eluetapp muutus.
Üks mees sai Jumala ebatavalise võidmise.
Kogu preesterkond oli võitud aga enne kui see mees
läks eesriide taha ja üleloomulikku sfääri,
sai ta ebatavalise võidmise.
Jumal tahab inimesi võida ebatavalise võidmisega,
et nad näeksid elus imesid.
Kui vaatasite täna, teadke, et Jumalal on teile võidmine.
Piiblis öeldakse, et võidmine murrab iga ikke.
Usun, et Püha Vaim kõnetab sind just nüüd.
See oli tänane saade.
Näeme juba järgmisel korral.
Hiljutised uudised:
Tere, olen Mauricio Canales ja edastan hiljutisi uudiseid.
Evangelist Nathan Morris oli ärkamisteenistusel Inglismaal,
kus Püha Vaim tegi mitmeid imesid.
Koosolekul oli naine, kes oli kukkunud oma põlvele
ega saanud sirgelt kõndida vaid pidi kasutama karke.
Kui Püha Vaimu tervendav võidmine tuli selle koha üle,
sai see naine täielikult terveks ning vabanes ka karkudest.
Rõõm oli näha, kuidas see naine aidati lavale,
kuid pärast sai ta iseseisvalt lavalt alla kõndida.
Usume, et Inglismaale tuleb uus ärkamislaine.
Üks me Youtube'i vaadatuimas videos
laulab Lydia Morrow "Forevermore".
Oleme saanud tagasisidet, kuidas see on paljusid õnnistanud.
Mulle nii meeldib see,
kuna lõpus tegi Nathan Morris altarikutse
ja saime tagasisidet, kuidas inimesed vastasid sellele
ning võtsid Jeesuse Kristuse oma elu Issandaks ja Päästjaks.
Lisainfot Lydia ürituste kohta:
Meile saadetakse palvesoove üle maailma
ja tunnistusi, kuidas Jumal päästab moslemeid eri riikides.
Julgustame sind saatma ka enda palvesoove.
Jaga oma tunnistusi.
Saame palvesoove pastoritelt, evangelistidelt ja jumalateenijatelt.
Tahame, et teaksid, et usume sinuga koos,
et pääste tuleks ka sinu kodumaale.
Jumal tahab näidata oma au maailma riikides.
Jumal otsib aga alistunud isikuid, kes võtavad Ta kutse vastu.
Evangelist Nathan Morris ütleb,
et lõikuse saavad kätte need, kes igatsevad Jumalat
ning janunevad Ta Vaimu väljavalamise järgi.
Vastame Jumala kutsele ja näeme, kuidas inimesed tulevad Jumala riiki.
Selleks korraks uudistest kõik ja kohtumiseni järgmisel korral.
Jälgi meid.
Lydia S. Marrow "Forevermore"
Oled kogu loodu Jumal
Rääkisid ja need sündisid
Taevas ja maa on sinu käsutuses
Oled pääste autor
Me päästeallikas
Su kallihinnaline veri pesi ära me patu
Issand, kõik, kes oled Sa ja kõik, mida oled teinud
Toome Sulle enda laulu
Toome Sulle kiituse
Igavesti, kuna Sina oled Issand
Oled Jumal, kes taastab
Jumal, kes parandab murtud
Ühe puudutusega tood surnud elule
Oled Jumal, kes teeb imesid ja tunnustähti
Ilmutad enda väge
Su vägev käsi on piisavalt tugev, et päästa
Issand, kõik, kes oled Sa ja kõik, mida oled teinud
Toome Sulle enda laulu
Toome Sulle kiituse
Igavesti, kuna Sina oled Issand
Oled me laul
Igavesti, kuna Sina oled Issand
Toome Sulle kiituse
Igavesti, kuna Sina oled Issand
Oled me laul
Igavesti, kuna Sina oled Issand
Toome Sulle kiituse
Igavesti, kuna Sina oled Issand
Sina oled Issand
Oled me laul
Igavesti, kuna Sina oled Issand
Üks kord veel.
Toome Sulle kiituse
Igavesti, kuna Sina oled Issand
Oled me laul
Igavesti, kuna Sina oled Issand
Vaatate meid teenistuse Desire of All Nations stuudiost,
kus on meil eriline külaline pastor Jim Raley.
Oleme saateosas, kus usume sinu ime osas.
Palvetame ka palvesoovide eest, mida on tulnud üle maailmas.
See on sinu hetk.
Usume, et Jumala vägi valatakse praegu välja.
Kogen stuudios Jumala võidmist.
Pastor Jim, mul on olnud suur eesõigus olla sinuga
ja rääkida Püha Vaimu väljavalamisest.
Paluge vihma vihmaperioodil.
See on üleloomulik.
See meenutab mulle, et teenime Jumalat,
kes saab saata meile, mida vajame ja siis, kui vajame.
Kogen, et oleme vihmaperioodis.
Ma ei taha väänata Piiblit, kuid kogen, et Jumal ütleb,
et palu tervenemist tervenemise ajal ning päästet pääste ajal.
Elame imelisel ajal,
kus Jumal valab välja oma Vaimu kõikide rahvaste peale.
Tõsi.
Usume sinuga koos.
Kui vaatad ja vajad imet, hüüa Jumala poole.
Hüüame nime poole, mis on üle iga nime ehk Jeesuse.
Penny vajab täielikku tervenemist põies.
Louisel palub tervenemist verevähist.
Palume suurt ime ta elus.
Simonil oli ränk insult, mille tõttu on peaaju veritsus.
Simon, me usume praegu ime.
Pastor Jim, loe ka mõned.
Piiblis on kirjas Luuka 1:37:
"sest Jumala käes ei ole ükski asi võimatu."
Võimatu tähendab, et Jumalaga ei ole ükski asi võimatu.
Tori, su isal on hetkel Alzheimer.
Alzheimer ei ole võimatu.
Räägime selle 85a isa üle ja käsime tervenemisel esile tulla.
Leslie, vabastus.
Võitled deemonlike kindlustustega ja vajad vabanemist.
Murran iga vaenlase rünnaku.
Mitte miski ei ole Jumalale võimatu.
Ei ole ühtki deemonit või kuradit,
kel oleks enam väge, kui Jeesuse Kristuse nimel.
Räägime sinu üle vabastust Jeesuse võimsal nimel.
Loen Kelly agressiivsest lahingust.
Ütled, et deemonid
püüavad takistada ja varastada, mida oled saanud.
Jeesuse nimel.
Tahan, et teaksid, et suurem on see, kes on sinu sees.
Seon iga deemonliku väe
ja võtan nende üle Jeesuse nimes meelevalla
ning vabastan sinu ellu võidu.
Jumal vabastab võidu praegu.
Deemonlikud kindlustused, langete just nüüd.
Sõltuvuste kindlustused, langete just nüüd.
Mässu kindlustused, langete just nüüd.
Käsin igal deemonil võtta käed Jumala inimeste imedelt,
kuna Jumala ime tuleb esile.
Jeesuse nimel.
Näen palvetades inimeste osas pilte.
Nägin naist nimega Rosemary.
Oled 58aastane ja kannatad paanikahäirete all.
Nägin sind avalikkuses hirmuhoo all.
Sõitlen seda hoogu.
Jumal vabastab sind.
See sõna on sinu jaoks, kes vaatad seda.
Rosemary, ole vaba Jeesuse võimsal nimel.
Issand, paneme käed nende palvete peale üle maailma.
Oleme ühel nõul.
Issand, sõitleme igat haigust ja tõbe.
Iga vähk, kasvaja lahkugu Jeesuse võimsal nimel.
Kuiva ära ja sure.
Palume, et pimedad saaksid nägijaks ja kurdid kuuljateks.
Issand, need, kelle ihus on valu,
kas veretõbi, diabeet, siis me sõitleme seda just praegu.
Kõneleme neile, kelle elus on kindlustused, sõltuvused.
Isa, Jeesuse nimel ja Tema vere väes.
Issand, Sinu Sõnas on kirjas,
et tulid vabastama neid, kes on ahelates.
Räägime vabadust neile Jeesuse võimsal nimel.
Meil on jäänud mõned sekundid.
Kui sa ei tunne Jeesust ja ta ei ole su elu Issand,
siis tea, et Ta suri sinu eest ja valas oma vere,
kuna armastab sind igavese armastusega.
Pastor, kas juhiksid need, kes tahavad, päästepalvesse?
See palve muudab su elusuuna.
Palveta minu järel.
Taevane Isa.
Jeesuse nimel andesta mulle kõik mu patud.
Võta mu süda, pese see puhtaks
oma kalli vere läbi.
Võtan su vastu enda Päästjana.
Kuulutan, et sellest päevast alates ei ole ma enam seesama.
Ma ei ole enam seesama.
Ei iialgi seesama.
Jeesuse nimel.
Kui palvetasid meiega, siis palun kirjuta meile:
Võid meid jälgida ka sotsiaalmeedias.
Armastame sind ja kohtumiseni järgmisel korral.
Jumal õnnistagu sind Jeesuse võimsal nimel.
Täname saate valmimises teenistuse Shake the Nations partnereid.
Teie palvete toel viime evangeeliumi maailmani.
Külasta meid aadressil www.shakethenations.com
Lisainfo ekraanil.
Tõlge: Mailis Lepp